Lav et referat af nedenstående tekst:

Tekst:
Der er stille hos Kjærsgaard Auto i Aalborg. På grund af corona-restriktioner er der kun åbent for værkstedet, og det kan mærkes på salget. - Vi glæder os altid til januar og til at vise nye biler frem. Men det er svært, når verden er lukket ned. Normalt har vi solgt 160 nye biler. Til dato har vi solgt 22, så det er en voldsom nedgang, siger indehaver af Kjærsgaards Auto, Peter Kjærsgaard. Derfor er han da også glad for den nye hjælpepakke regeringen har præsenteret fredag. Alligevel så han gerne, at han og kollegaerne kunne komme tilbage til arbejdet. Blandt andet ved at lade kunder bestille tid til en rundvisning hos forhandleren, og på den måde åbne op for forretningen igen. - Vi har 1000 kvadratmeter og som I kan se, er der jo rigeligt med plads til at kunderne kunne holde afstand. På den måde kunne vi ekspedere en hel del mennesker uden at gå på kompromis med coronarestriktioner, siger bilforhandleren. Horesta: Kassen er tom Hos brancheforeningen for hoteller og restauranter Horesta, er man også glad for hjælpen til de hårdt trængende erhverv. - Det er absolut positivt. Det er ved at være sidste udkald for mange af vores medlemmer. De er ekstremet pressede. Der er presset helt i bund likviditetsmæssigt, siger Lars Mouritzen, der er formand for Horesta i Nordjylland. Men selv om hjælpepakken kan redde nogle af de hårdest ramte, så skal der mere til, for at Horestas medlemmer skal klare sig igennem krisen. - Det er afgørende for os, at der snart kommer en genåbningsplan. Vi er nødt til at tjene nogle penge, for at betale tilbage, siger Lars Mouritzen. Håber på delvis genåbning Hos Kjærsgaard Auto, håber man på, at erhvervsministeriet vil tillade en delvis genåbning af autoforhandlerne. - Vi har fuld forståelse for at der ikke skal være åbent hus med 200 mennesker. Det går ikke. Men et eller to hold, det ville vi være tilfredse med, siger Peter Kjærsgaard.

Referat:
Fredag fremlagde regeringen en hjælpepakke til det danske erhvervsliv på 170 milliarder kroner. Ordningen giver pressede virksomheder mulighed for at udskyde skatte og momsbetalinger til næste år. Og selv om hjælpepakken bliver taget godt imod, så er der flere nordjyske erhvervsdrivende, som bare gerne vil tilbage til arbejdet.